
Către

Biroul Permanent al Camerei Deputaţilor 

Vă înaintăm, alăturat, RAPORTUL COMUN asupra  proiectului de Lege pentru subvenţionarea revistelor de cultură reprezentative din România, transmis Comisiei pentru buget, finanţe şi bănci şi Comisiei pentru cultură, arte, mijloace de informare în masă, pentru examinare pe fond, cu adresa nr. P. L. - x 399 din data de 9 septembrie 2014.

PREŞEDINTE,




               PREŞEDINTE,

         Viorel ŞTEFAN  



                    Gigel - Sorinel ŞTIRBU

RAPORT COMUN  

asupra proiectului de Lege pentru subvenţionarea revistelor de cultură reprezentative din România (P. L.x 399/2014)

În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanţe şi bănci, împreună cu Comisia pentru cultură, arte, mijloace de informare în masă, au fost sesizate spre dezbatere în fond, cu proiectul de Lege pentru subvenţionarea revistelor de cultură reprezentative din România, transmis cu adresa nr. P. L. - x 399 din 08 septembrie 2014, înregistrată la Comisia pentru buget, finanţe şi bănci sub nr. 4c-2/461 din  09 septembrie 2014, respectiv la Comisia pentru cultură, arte, mijloace de informare în masă sub nr. 4c – 10/173/09.09.2014.

Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor  este  Cameră decizională.
Senatul, în calitate de primă Cameră sesizată, a adoptat iniţiativa legislativă în şedinţa din 2 septembrie 2014, în condiţiile art. 76 alin. (2) din Constituţia României, republicată.

Consiliul Legislativ a avizat favorabil iniţiativa legislativă, cu observaţii şi propuneri, conform avizului nr. 439 din 18 aprilie 2014.

Proiectul de lege supus dezbaterii are ca obiect de reglementare subvenţionarea revistelor de cultură reprezentative din România cu o suma ce ar urma să fie alocată, anual, de la bugetul de stat, prin bugetul Ministerului Culturii.

În conformitate cu prevederile art.61 din Regulamentul Camerei Deputaţilor, republicat, cele două comisii au dezbătut în şedinţe separate acest proiect de lege. Astfel membrii Comisiei pentru cultură, arte, mijloace de informare în masă, au examinat iniţiativa legislativă în şedinţele din 17 şi 24 septembrie 2014, iar membrii Comisiei pentru buget, finanţe şi bănci au examinat iniţiativa legislativă în şedinţa din 19 noiembrie 2014.

În conformitate cu prevederile art. 54  din Regulamentul Camerei Deputaţilor, republicat, la dezbaterea proiectului de lege au participat, în calitate de invitaţi în cadrul celor două Comisii, domnul Alexandru OPREAN, secretar de stat în cadrul Ministerului Culturii şi domnul Attila Gyorgy, secretar de stat în cadrul Ministerului Finanţelor Publice.

La lucrările Comisiei pentru cultură, arte, mijloace de informare în masă, în ziua votului,  au fost prezenţi 18 deputaţi din numărul total de 22 de membri, iar la lucrările Comisiei pentru buget, finanţe şi bănci şi-au întregistrat prezenţa 32 deputaţi din totalul de 34 membri ai acestei Comisii. 

În urma dezbaterilor, membrii celor două Comisii au hotărât, fiecare în parte, cu majoritate de voturi, să propună plenului Camerei Deputaţilor, spre dezbatere şi adoptare, Raportul comun de adoptare a proiectului de Lege pentru subvenţionarea revistelor de cultură reprezentative din România , cu amendamentele admise, astfel cum sunt redate în Anexa  la prezentul raport.

În raport cu obiectul şi conţinutul reglementării, proiectul de lege face parte din categoria legilor ordinare.

                   
  PREŞEDINTE,                                    




          PREŞEDINTE,  


            Viorel ŞTEFAN          





                           Gigel - Sorinel ŞTIRBU                                       
 

                 SECRETAR,









   
          SECRETAR,

              Mihai-Aurel DONŢU








            Florin-Costin PÂSLARU

Şef Serviciu, Giorgiana Ene  









  Consilieri parlamentari, Cristina Dan
    

Consilier parlamentar, Ioana Popescu









                            Dan Kalber













ANEXĂ 
Amendamente admise 

la proiectului de Lege pentru subvenţionarea revistelor de cultură reprezentative din România
	Nr. Crt.
	Text adoptat de Senat
	Text propus de Comisii
(autorul amendamentului)
	Motivarea

amendamentelor propuse

	1.
	Titlul Legii: 

Lege pentru subvenţionarea revistelor de cultură reprezentative din România
	Titlul legii se modifică şi va avea următorul cuprins:

„Lege pentru finanţarea revistelor de cultură reprezentative din România”

(Amendament propus de Comisia pentru cultură, arte, mijloace de informare în masă)
	Modificarea titlului este necesară pentru înlocuirea termenului subvenţionare.

Subvenţionarea este specifică instituţiilor publice; finanţarea nerambursabilă este aplicabilă în cazul ONG - urilor.

	2.
	Art. 1. – Revistele uniunilor de creatori din România (Uniunea Scriitorilor din România – USR, Uniunea Compozitorilor şi Muzicologilor din România – UCMR, Uniunea Teatrală din România – UNITER, Uniunea Artiştilor Plastici din România – UAP, Uniunea Cineaştilor din România – UCIN, Uniunea Arhitecţilor din România – UAR) vor fi subvenţionate de la bugetul de stat, prin Ministerul Culturii, cu suma de minimum 4.000.000 lei, sumă indexabilă anual. 
	1. Articolul 1 se modifică şi se completează după cum urmează:

„Art. 1. – (1) Revistele uniunilor de creatori din România, membre ale Alianţei Naţionale a Uniunilor de Creatori – ANUC – precum şi alte reviste şi publicaţii culturale vor fi finanţate de la bugetul de stat, prin bugetul Ministerului Culturii, cu suma de minimum 4500 mii lei, sumă indexabilă anual.

(2) Un procent de 10%  din suma prevăzută la alin. (1) va fi repartizat de Ministerul Culturii pentru finanţarea şi susţinerea editării revistelor şi publicaţiilor culturale, altele decât cele propuse de uniunile de creatori, potrivit legii.” 

(Amendament propus de domnul deputat MÁRTON Árpad Fráncisc  şi de domnul deputat Traian DOBRINESCU)
	Membrii Comisiei au hotărât să elimine enumerarea denumirii uniunilor de creatori şi să folosească o sintagmă mai sintetică. 

Creşterea sumei totale a fost generată de hotărârea de a introduce prevederea de la alin. (2). 

Completarea este necesară atât sub aspectul eliminării caracterului limitativ al reglementării, cât şi pentru a asigura accesul la sprijinul financiar pentru o categorie mai largă de reviste şi publicaţii culturale.

Acest argument este de reţinut în special în condiţiile în care mai toate aceste publicaţii se confruntă cu deficienţe financiare, şi în acelaşi timp, toate contribuie la promovarea culturii scrise şi la accesul public la cultură.

În ultimii ani efectele negative ale situaţiei economice şi-au pus amprenta şi asupra acestor bunuri colective culturale, şi în special, asupra revistelor şi publicaţiilor culturale, inclusiv a celor care nu sunt editate sub egida uniunilor de creatori.

	3.
	Art. 2. - Din plafonul alocat de la bugetul de stat, uniunile de creatori din România, fiecare pentru domeniul său, vor stabili lista revistelor care urmează a fi subvenţionate şi sumele necesare.
	2. Articolul 2 se modifică şi se completează după cum urmează:

„Art. 2. – (1) Din suma alocată de la bugetul de stat, potrivit prevederilor   art. 1 alin. (1),  uniunile de creatori din România, membre ale Alianţei Naţionale a Uniunilor de Creatori, fiecare pentru domeniul său, vor stabili lista revistelor care urmează a fi finanţate precum şi sumele necesare.

(2) Dacă sumele solicitate de către uniunile de creatori membre ale Alianţei Naţionale a Uniunilor de Creatori, cumulate, depăşesc suma alocată acestora, potrivit prevederilor prezentei legi, ministrul culturii, cu consultarea uniunilor de creatori, aprobă prin ordin distribuirea sumelor pentru revistele propuse potrivit alin (1), cu încadrarea în plafonul alocat. 

Ordinul se publică în Monitorul Oficial ala Romaniei, Partea I.

(Amendament propus de domnul deputat MÁRTON Árpad Fráncisc  şi de domnul deputat Traian DOBRINESCU)


	Este necesară reglementarea situaţiei în care sumele cumulate depăşesc plafonul aprobat pentru uniunile de creatori. 

	4.
	Art. 3. – Suma alocată de la bugetul de stat pentru aceste subvenţii va fi repartizată Ministerului Culturii, care va redirecţiona, către fiecare uniune în parte, sumele considerate necesare, de către uniunile de creatori din România, apariţiei revistelor de sub egida lor.
	3. Articolul 3 se modifică şi se completează după cum urmează:

„Art. 3. – (1) Pentru revistele şi  publicaţiile culturale ale uniunilor de creatori, finanţarea se acordă pe bază de contracte încheiate între Ministerul Culturii şi uniunile de creatori beneficiare. Uniunile de creatori beneficiare încheie la rândul lor contractele aferente cu beneficiarii finali - revistele şi publicaţiile culturale.

(2) Pentru revistele şi publicaţiile culturale prevăzute la art. 1 alin. (2), finanţarea se acordă pe bază de contracte încheiate între Ministerul Culturii şi beneficiari. 

(Amendament propus de domnul deputat MÁRTON Árpad Fráncisc )
	Clarificarea modalităţii de realizare a subvenţionării/finanţării revistelor culturale este necesară atât pentru a asigura punerea în aplicare a reglementării, dar şi pentru a o pune în concordanţă cu legislaţia specifică gestionării finanţelor publice.

	5.
	Art. 4. – Din aceste sume, uniunile de creatori din România vor asigura următoarele tipuri de cheltuieli pentru reviste: salarii, drepturi de autor, hârtie, tipar, difuzare, cheltuieli administrative.
	4. Articolul 4 se modifică şi se completează după cum urmează:

„Art. 4. – (1) Suma prevăzută la art. 1 poate fi utilizată de către uniunile de creatori din România, precum şi de beneficiari pentru finanţarea următoarelor categorii de cheltuieli aferente susţinerii editării revistelor şi publicaţiilor culturale: cheltuieli de personal, cheltuieli administrative, drepturi de autor, costuri materiale şi servicii, cheltuieli pentru tipărire şi difuzare precum şi premii decernate de reviste.

(2) Decontarea cheltuielilor realizate pentru finanţarea revistelor uniunilor de creatori se face de către Ministerul Culturii pe baza documentelor justificative întocmite potrivit legislaţiei în vigoare şi a contractelor.
(3) Decontarea cheltuielilor realizate pentru revistele şi publicaţiile culturale prevăzute la art. 1, alin. (2) se face pe baza documentelor justificative întocmite de revistele şi publicaţiile beneficiare, prezentate Ministerului Culturii.

(Amendament propus de domnul deputat MÁRTON Árpad Fráncisc )
	Clarificarea modalităţii de realizare a decontării cheltuielilor pentru editarea revistelor culturale este necesară atât pentru a asigura punerea în aplicare a reglementării, dar şi pentru a o pune în concordanţă cu legislaţia specifică gestionării finanţelor publice şi în special a finanţărilor nerambursabile.

	6.
	Art. 5. – Prezenta lege intră în vigoare la data de 1 ianuarie 2015.
	Nemodificat.
	


PAGE  
3

_968672787.unknown

